Iepirkums „Optiskās koherences tomogrāfijas iekārtas piegāde”,


ID Nr. PSIA ĀDAŽU SLIMNĪCA 2026/03M
Iepirkuma līguma projekts

3. pielikums

Iepirkuma „Optiskās koherences tomogrāfijas iekārtas piegāde”,


ID Nr.PSIA ĀDAŽU SLIMNĪCA 2026/03M, nolikumam

Līgums
par Optiskās koherences tomogrāfijas iekārtas piegādi (projekts)
Līguma noslēgšanas datums ir pēdējā elektroniskā paraksta datums

Pasūtītāja līguma reģ. Nr. ______

Piegādātāja līguma reģ. Nr. ______

Pašvaldības sabiedrība ar ierobežotu atbildību "ĀDAŽU SLIMNĪCA", reģ. Nr. 40003131022, kuru pamatojoties uz statūtiem pārstāv valdes loceklis Pēteris Pultraks, turpmāk – Pasūtītājs, no vienas puses, un

__________, reģ. Nr. ___________, kuru pamatojoties uz statūtiem/pilnvaru/prokūru pārstāv _______________, turpmāk – Piegādātājs,
abi kopā un katrs atsevišķi turpmāk saukti “Puses”,

Pusēm ņemot vērā:

ka Piegādātājs ir atzīts par uzvarētāju Pasūtītāja rīkotajā iepirkumā „Optiskās koherences tomogrāfijas iekārtas piegāde”, ID Nr.PSIA ĀDAŽU SLIMNĪCA 2026/03M, turpmāk - Iepirkums;
noslēdz šādu līgumu, turpmāk Līgums:
1.Līguma priekšmets, tā vērtība
1.1.  Līguma priekšmets ir Optiskās koherences tomogrāfijas iekārtas, turpmāk arī –  Iekārta, piegāde atbilstoši Iepirkuma dokumentācijā noteiktajām prasībām un Piegādātāja Iepirkumam iesniegtajam piedāvājumam.

1.2.  Piegādes vieta- Gaujas iela 13/15, Ādaži, Ādažu nov., LV-2164.
1.3.   Līguma summa, ieskaitot transportēšanas, uzstādīšanas, nodošanas ekspluatācijā, personāla apmācības izdevumus, nodokļus, nodevas un visas citas vajadzīgās izmaksas, izņemot PVN, ir ____,__ EUR (_______ euro un __ centi), kas saskan ar Piegādātāja Iepirkumā piedāvāto cenu.
1.4.  PVN nav iepirkuma priekšmeta daļa, bet tiek piemērots un maksāts atbilstoši normatīvajos aktos noteiktajam.
1.5.  Pusēm ir saistoša visa Iepirkuma dokumentācija.
2. Pušu saistības.

2.1. Piegādātāja saistības.
2.1.1. Piegādātājs apņemas veikt savlaicīgu Iekārtas piegādi ________ () nedēļu (pretendenta piedāvātais) laikā no Līguma noslēgšanas, uzstādīšanu, nodošanu ekspluatācijā, kā arī kvalitatīvu personāla apmācību darbam, Iekārtas tehnisko apkalpošanu garantijas laikā atbilstoši normatīvo aktu prasībām.

2.1.2. Piegādātājs veic Iekārtas piegādi un uzstādīšanu Pasūtītāja uzraudzībā.

2.1.3. Piegādātājam jānodrošina Iekārtas funkciju atbilstības testa un elektrodrošības pārbaudes veikšana, lai nodrošinātu Iekārtas uzstādīšanu un gatavību ekspluatācijai.

2.1.4. Piegādātājam jānodrošina Pasūtītāja personāla (ne vairāk kā 4 personas) apmācība darbam ar Iekārtu.

2.1.5. Piegādājot Iekārtu, jāiesniedz lietošanas instrukcijas latviešu valodā (papīra un jebkura datu nesēja formātā).
2.1.6. Piegādātājs ir atbildīgs par Iekārtas atbilstību Latvijas Republikas normatīvo aktu prasībām. Piegādātājs uz sava rēķina nodrošina nepieciešamo Iekārtas sertifikāciju Latvijas Republikā (ja to paredz normatīvie akti), uzstādīšanu un nodošanu ekspluatācijā.
2.1.7. Piegādātājs apņemas nodrošināt piegādei un uzstādīšanai izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību Latvijas Republikas spēkā esošo normatīvo aktu prasībām.

2.1.8. Piegādātājs apņemas piegādes un uzstādīšanas laikā ievērot Latvijas Republikā spēkā esošo darba drošības un ugunsdrošības noteikumu prasības.

2.1.9. Piegādātājs apņemas Iekārtas piegādes un uzstādīšanas darbu veikšanas laikā iespēju robežās nodrošināt ēkā atrodošās ārstniecības iestādes normālu darbu, neaizsprostojot kāpnes, ieejas ēkā, neradot pārmērīgu troksni, vibrāciju, traucējumus elektropiegādē u.tml.

2.1.10. Servisa inženieru dienesta atbildes laiks uz pieteiktu bojājumu – 2 darba dienu laikā.

2.1.11. Iekārtas bezmaksas garantijas serviss (remonts) saskaņā ar ražotāja noteiktajām rekomendācijām- 36 (trīsdesmit sešus) mēnešus pēc piegādes.

2.2 Pasūtītāja saistības.
2.2.1. Pasūtītājs apņemas Piegādātājam nodrošināt pienācīgus apstākļus Iekārtas uzstādīšanai.
2.2.2. Pasūtītājs apņemas sagatavot telpas atbilstoši Iekārtas ražotāja tehniskajām prasībām, kuras 5 (piecu) darba dienu laikā pēc Līguma noslēgšanas iesniedz Piegādātājs.

2.2.3. Pasūtītājs apņemas savlaicīgi nodrošināt Piegādātāja piegādātās un uzstādītās Iekārtas pieņemšanu.

2.2.4. Pasūtītājs apņemas veikt Iekārtas lietošanu atbilstoši tās ekspluatācijas noteikumu prasībām, kuras piestāda latviešu valodā Piegādātājs.

3. Iekārtas nodošana - pieņemšana.
3.1.  Par piegādātās Iekārtas nodošanas ekspluatācijā dienu tiek uzskatīta diena, kad Piegādātājs Pasūtītājam nodod Iekārti lietošanas kārtībā, ir apmācījis Pasūtītāja personālu un Piegādātāja un Pasūtītāja kontaktpersonas (Līguma 9.1.punkts) paraksta attiecīgos pieņemšanas – nodošanas aktus.

3.2.  Ja Piegādātājs noliktajā termiņā Iekārtu (visu vai daļu no tās) nav piegādājis, piegādājis nekvalitatīvu Iekārtu vai piegādājis Iekārtu, kas nav darba kārtībā, tiek sastādīts defekta akts, kurā Pasūtītājs norāda atklātos trūkumus. Piegādātājam uz sava rēķina tie jānovērš piecpadsmit dienu laikā. Defekta aktu paraksta Piegādātāja un Pasūtītāja pilnvaroti pārstāvji.

3.3.  Nodošanas – pieņemšanas akta parakstīšana iespējama vienīgi pēc defekta aktā norādīto trūkumu pilnīgas novēršanas.

4. Garantijas un risks.
4.1. Piegādātājs garantē, ka piegādātā Iekārta būs augstas kvalitātes un atbildīs visu to Latvijas Republikā spēkā esošo normatīvo aktu prasībām, kas uz to attiecas.

4.2.  Piegādātājs nodrošina Iekārtas garantiju 36 mēnešus no Iekārtas pieņemšanas- nodošanas akta parakstīšanas dienas, ja tā tiek izmantota saskaņā ar ekspluatācijas noteikumu prasībām.

4.3.  Ja Iekārtai tiek konstatēti defekti, bet Puses nevar noskaidrot to rašanās cēloni, to apliecina neatkarīgs eksperts. Eksperta pakalpojumu apmaksā Puse, kura vainojama pie defekta rašanās.
4.4.  Garantijas laikā Piegādātājs apņemas bez maksas veikt bojātās Iekārtas remontu septiņu dienu laikā pēc Pasūtītāja telefoniska izsaukuma saņemšanas brīža darba dienās.

4.5. Piegādātājs ir atbildīgs par piegādājamās Iekārtas nejaušas vai daļējas bojāejas vai bojāšanas risku līdz tās nodošanai ekspluatācijā.

5. Norēķinu kārtība.
5.1. Pasūtītājs veic samaksu par Iekārtu 30 (trīsdesmit) dienu laikā no pēc pieņemšanas – nodošanas akta parakstīšanas, darbinieku apmācības un attiecīgā rēķina saņemšanas.

5.2. Īpašuma tiesības uz Iekārtu pāriet no Piegādātāja uz Pasūtītāju pēc pilnas maksas par Iekārtu nomaksas.

6. Sankcijas, zaudējumu atlīdzināšana.
6.1.  Par katru nokavēto Iekārtas nodošanas ekspluatācijā dienu Pasūtītājam ir tiesības piedzīt līgumsodu 0,1 % (viena desmitā daļa procenta) apmērā no Iekārtas vērtības.

6.2.  Par katru nokavēto samaksas dienu Piegādātājam ir tiesības piedzīt līgumsodu 0,1 % (viena desmitā daļa procenta) apmērā no Iekārtas vērtības.

6.3.  Ja Piegādātājs trīsdesmit dienu laikā no piegādes termiņa notecējuma nav piegādājis Iekārtu, Pasūtītājs ir tiesīgs vienpusēji priekšlaicīgi izbeigt Līgumu, rakstiski paziņojot par to Piegādātājam. Šādā gadījumā Piegādātājam trīs dienu laikā jāsamaksā Pasūtītājam visa līgumsoda summa, bet Pasūtītājs nekompensē Piegādātājam tā ieguldījumus Līguma izpildē.
7. Nepārvarama vara.
7.1.  Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana  un stāšanās spēkā.

7.2.  Pusei, kas atsaucas uz nepārvaramās varas vai ārkārtēja rakstura apstākļu darbību, nekavējoties par šādiem apstākļiem rakstiski jāpaziņo otrai Pusei. Ziņojumā jānorāda, kādā termiņā, pēc viņas uzskata, ir iespējams un paredzama viņas līgumā paredzēto saistību izpilde, un, pēc otrās Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.

7.3.  Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes, u.c. cenu paaugstināšanās, inflācija kādā valstī, valūtas kursu svārstības, un citi tamlīdzīgi biznesa riski.
8. Līguma darbības laiks, apakšuzņēmēji.
8.1.  Līgums stājas spēkā ar brīdi, kad to paraksta pēdējais no Pušu pārstāvjiem.

8.2.  Līguma darbība beidzas ar Pušu saistību pilnīgu izpildi.

8.3.  Iekārtas piegāde, nodošana ekspluatācijā, personāla apmācība- 2 (divu) mēnešu laikā no Līguma spēkā stāšanās.

8.4.  Iekārtas garantijas saistības- 36 mēnešus no pieņemšanas- nodošanas akta parakstīšanas dienas.

8.5.  Pasūtītājam ir tiesības vienpusēji atkāpties no iepirkuma līguma pirms termiņa, nosūtot Piegādātājam rakstveida paziņojumu, ja attiecībā uz Piegādātāju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Piegādātājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas kavēs Līguma izpildi.
8.6.  Ja Līgumu izbeidz pirms termiņa Līguma 8.5.punktā minētajā gadījumā, Pasūtītājs neatlīdzina Piegādātāja ieguldījumus Līguma izpildē.
9. Nobeiguma noteikumi.
9.1.  Pušu kontaktpersonas Līguma izpildei (ar tiesībām parakstīt pieņemšanas- nodošanas aktus):

9.1.1. no Pasūtītāja puses- valdes loceklis Pēteris Pultraks, tālr. Nr. +371 29147370; e-pasts: slimnica@adazuslimnica.lv;
9.1.2. no Piegādātāja puses- _____________________, tālr. Nr. ________; e-pasts: ________.

9.2.  Pušu kontaktpersonu maiņas gadījumā Pusēm ir pienākums 5 (piecu) darba dienu laikā rakstiski paziņot to otrai Pusei. Šajā gadījumā grozījumi Līgumā nav jāveic.

9.3.  Jebkuras nesaskaņas, domstarpības vai strīdus Puses apņemas risināt savstarpēju sarunu veidā. Gadījumā, ja Puses nespēj vienoties, strīds risināms tiesā Latvijas Republikā spēkā esošo normatīvo aktu noteiktajā kārtībā.

9.4.  Līgums var tikt papildināts vai grozīts (izņemot līgumcenu) Publisko iepirkumu likuma 61.pantā noteiktajā kārtībā, Pusēm savstarpēji vienojoties. Jebkuras Līguma izmaiņas vai papildinājumi tiek noformēti vienošanās veidā un pēc tā parakstīšanas kļūst par šī Līguma neatņemamām sastāvdaļām.

9.5.  Pusēm ir tiesības vienoties par Iekārtas piegādes termiņa pagarinājumu līdz 3 (trīs) mēnešiem ražošanas vai loģistikas problēmu dēļ, kas radušās saistībā ar pandēmiju vai karadarbību.

9.6.  Līgums ir sastādīts elektroniska dokumenta veidā un parakstīts ar drošiem elektroniskajiem parakstiem. Abām Pusēm ir pieejams elektroniski parakstītais Līgums.
9.7. Līguma neatņemamas sastāvdaļas ir 2 (divi) pielikumi:

1. pielikums – Piegādātāja tehniskais piedāvājums Iepirkumam;

2. pielikums – pieņemšanas- nodošanas akta forma.

10. Pušu rekvizīti un pārstāvju paraksti
	Pasūtītājs:

Pašvaldības sabiedrība ar ierobežotu atbildību "ĀDAŽU SLIMNĪCA"

Gaujas iela 13/15, Ādaži, Ādažu nov., LV-2164

Reģ. Nr. 40003131022

 Banka: Citadele banka

Bankas kods PARXLV22

Konta Nr. LV74PARX0013166800001

Banka: AS Swedbank

Bankas kods HABALV22

Konta Nr. LV45HABA0551037314331

Tālr. Nr. +371 67997572

e- pasts: slimnica@adazuslimnica.lv
Pēteris Pultraks (elektroniskais paraksts)

_____________________________


	Piegādātājs:

Pretendents
Adrese
Reģ. Nr. 
Banka: 

Bankas kods 
Konta Nr. 
Tālr. 
e- pasts: 

________________________




1.pielikums
Līgumam Nr.___________

par Optiskās koherences tomogrāfijas iekārtas piegādi
Pieņemšanas- nodošanas akts (forma)
Rīgā, 







2026.gada ___.____________






 

Pašvaldības sabiedrība ar ierobežotu atbildību "ĀDAŽU SLIMNĪCA", reģ. Nr. 40003131022, tās ______________________________ personā, turpmāk– Pasūtītājs, no vienas puses un 

Piegādātājs,  reģ. Nr. ___________,  tā ___________________________ personā, turpmāk - Piegādātājs, no otras puses,  abi kopā, turpmāk - Puses, pamatojoties uz starp Pusēm 2026.gada ___._________ noslēgtā Līguma par Optiskās koherences tomogrāfijas iekārtas piegādi Nr._________, turpmāk - Līgums, 3.1.punktu, sastādīja Iekārtas pieņemšanas- nodošanas aktu, turpmāk – Akts, 

par turpmāk minēto.

1. Piegādātājs nodod, un Pasūtītājs pieņem Līgumā noteikto Iekārtu: _____________________________________________.
2. Iekārta atbilst visiem Līguma un tā 1.pielikuma noteikumiem.

3. Iekārta ir piegādāta Līgumā noteiktajā apjomā, termiņā un kvalitātē.
4. Piegādātājs ir veicis Pasūtītāja personāla apmācību. 

5. Akts sastādīts 2 (divos) eksemplāros, katrai Pusei pa vienam eksemplāram. Akts pievienojams Līgumam un kļūst par tā neatņemamu sastāvdaļu. 

6. Pušu pārstāvju paraksti:

Pieņēma:






Nodeva:

______________________________


_______________________


Pasūtītājs 






Piegādātājs 

(Vārds, uzvārds)





(Vārds, uzvārds)

